# Ainhoa Arteta Ibarrolaburu

Ainhoa Arteta Ibarrolaburu (Tolosa, 24 de setembre de 1964) és una soprano basca.

## Biografia

Es va formar al Conservatori Francisco Escudero de Sant Sebastià i va estudiar interpretació a l'Actors Studio de Nova York. Va debutar a l'Òpera de Palm Beach (Florida) el 1990, com a Corinda a La Cenerentola de Rossini. De la seva intensa activitat concertística destaca el recital a la Casa Blanca, amb Bill Clinton en el poder, amb motiu de la visita oficial del president de Colòmbia a Washington DC.
S'ha casat i divorciat en tres ocasions: el primer va ser un efímer matrimoni juvenil, del que es va separar el 1994; la segona amb el baríton estatunidenc Dwayne Croft (amb el qual va tenir una filla l'any 2000, Sarah), a qui va conèixer un any abans en les funcions de Fedora en el Metropolitan de Nova York i amb el qual es va casar el 1998 a l'Ajuntament de Nova York en una cerimònia oficiada per l'alcalde Rudolph Giuliani i del que es va separar el 2003; i la tercera amb el genet espanyol Jesús Garmendia (amb el qual va tenir un fill el 2010, Iker), després d'haver-lo conegut el 2005, amb qui es va casar el 2013 a Hondarribia, i separar el juliol de 2016.

## Repertori operístic

* Bizet:
** Les Pêcheurs de perles (Leïla)
** Carmen (Micaela)
* Britten:
** Peter Grimes (Ellen Orford)
* Txaikovski:
** Eugeni Oneguin (Tatiana)
* Gounod:
** Roméo et Juliette (Julieta)
** Faust (Marguerite)
* Lehár:
** Die lustige Witwe (Hanna)
* Leoncavallo:
** Pagliacci (Nedda)
* Massenet:
** Manon (Manon)
** Thaïs (Thaïs)
* Mozart:
** Les noces de Fígaro (Comtessa)
** Don Giovanni (Donna Elvira)
** Così fan tutte (Fiordiligi)
* Poulenc:
** Les Mamelles de Tirésias (Thérèse)
** Dialogues des Carmélites (Poulenc) (Blanche)
* Puccini:
** La rondine (Magda)
** Turandot (Liú)
** La Bohème (Mimí)
** La Bohème (Musetta)
** Manon Lescaut (Manon)
** Tosca (Tosca)
* Strauss:
** Daphne (Daphne)
* Verdi:
** La traviata (Violetta)
** Don Carlos (Elisabeth de Valois)
** Otello (Desdemona)
** Simon Boccanegra (Maria)

## Discografia

* "Recital" (ENSAYO-RBA música)
* "Música Renacentista" (Helicon)
* "Doña Francisquita" (Sony)
* "Entrañable" (RTVE-música)
* "Damas del Canto" (RTVE-música)
* "Zarzuela" (RTVE-música)
* "Ainhoa Arteta y Dwayne Croft en Concierto" (RTVE-música)
* "Turandot. Palacio Euskalduna de Bilbao" (RTVE-música)
* "Romeo et Juliet. Teatro Campoamor" (RTVE-música)
* "Fedora" (Deutsche Grammophon)
* "La Bohéme. Metropolitan Opera House" (EMI)
* "La vida" (Vale Music)
* "La rondine" (Decca)
* "Don't give up", disc pop de versions - 2010
* "Mayi", disc pop de versions - 2015

## Premis i reconeixements

* Premi de la Hispanic Society of America per la seva contribució a les arts
* Millor intèrpret de música clàssica en la cinquena edició dels Premis de la Música
* Medalla d'or del Palau de la Música de València
* Distinció Lan Onari concedit pel govern basc (2002) en reconeixement de la seva trajectòria professional
* Premi Ciutat d'Alcalá de les Arts i de les Lletres (2009)

## Referències

* ↑ Hola.

## Enllaços externs

* Entrevista octubre de 2004
* El País
* Audio, entrevista a Ainhoa Arteta en Cadena Ser el 20-11-2008 Arxivat 2011-11-05 a Wayback Machine.